text: Издаване на лични карти на български граждани
  Условия и ред за издаване на СУМПС
  Къде и кога може да се подаде заявление за издаване на лична карта, паспорт и/или СУМПС
  Издаване на български документи за самоличност на чужденци с предоставена особена закрила от Република България
  Описания на дейностите по осигуряване на административните услуги
  Description of the procedure for the provision of the administrative service
  Банковите сметки са различни и зависят от региона на Вашия постоянен адрес.
  Възможно е по банков път да преведете такса за издаване на български личен документ. Квитанцията за платена такса е поименна и се прикрепва към заявлението. С едно платежно нареждане не може да се превеждат такси за повече от едно лице. С едно платежно нареждане може да се преведе такса за повече от един документ, ако те ще се издават с едно заявление и един вид услуга (т.е. за паспорт и лична карта едно банково нареждане и за СУМПС – друго банково нареждане).
  Плащане чрез Интернет
  Таксата за издаване на български лични документи може да бъде платена и чрез някоя от системите за разплащане чрез Интернет по съответните сметки на МВР - ОДМВР/СДВР/ДБДС.
  Към заявлението се прилага разпечатан документ, удостоверяващ извършеното плащане, който се генерира от системата за разплащане.
  За извършване на бърза или експресна услуга, платежният документ следва да бъде заверен (с подпис и печат) от оператора на съответната система за Интернет разплащане, тъй като са необходими няколко дни за извършване на проверка за наличността на плащането.
  За извършване на обикновена услуга се приема и незаверен платежен документ.
  Плащане чрез "Български пощи" ЕАД
  Таксата за издаване на български лични документи може да бъде платена и чрез пощенски паричен превод по съответната банкова сметка на МВР - ОДМВР/СДВР/ДБДС. Към заявлението се прилага поименния пощенския запис, който удостоверява извършеното плащане.
  Плащане чрез картово разплащане
  Таксата за издаване на български лични документи може да бъде платена и чрез картово разплащане на всички видове такси по Тарифа № 4 и на сумите по наказателни постановления чрез ПОС терминално устройство. Плащането се извършва на място в звеното "Български документи за самоличност" (БДС) при СДВР, ОДМВР или РУ към тях, където се подава заявлението за издаване на български личен документ.